**შეთანხმება ინფორმაციის კონფიდენციალურობის**

**და გაუხმაურებლობის შესახებ**

ქ. თბილისი 2023 წელი

ერთი მხრივ, შპს “-----------“ ( საიდენტიფიკაციო ნომერი: ----------) წარმოდგენილი მისი დირექტორის ---------- (ს/ნ --------------) მიერ (შემდგომ „კომპანია“) და მეორე მხრივ, შპს “საკენი ბიოგრაფისგან“ ( საიდენტიფიკაციო ნომერი: 404651015) წარმოდგენილი მისი დირექტორის ვასილ ფხაკაძის (ს/ნ 01008027919) და თამარ გამგონეიშვილი (ს/ნ 01024065723) (შემდგომ „დამკვეთი“) ერთად მოხსენიებულნი, როგორც „მხარეები“, ხოლო ცალ–ცალკე – როგორც „მხარე“, საქართველოს მოქმედი კანონმდებლობის შესაბამისად ვდებთ წინამდებარე შეთანხმებას (შემდგომში „შეთანხმება“) შემდეგზე:

1. **დეფინიციები**

თუ შეთანხმებით სხვა რამ არ არის განსაზღვრული, ან მისი კონტექსტიდან სხვა რამ არ გამომდინარეობს, შეთანხმებაში ქვემოთ მოცემულ დეფინიციებს აქვთ შემდეგი მნიშვნელობა:

* 1. ინფორმაციის გამამჟღავნებელი მხარე - დამკვეთი - მხარე, რომელიც მეორე მხარეს აწვდის ინფორმაციას;
	2. ინფორმაციის მიმღები მხარე – „კომპანია“ - მხარე, რომელიც დამკვეთისგან იღებს ინფორმაციას;
	3. ინფორმაცია – ინფორმაციის გამამჟღავნებელი მხარის ნებისმიერი ინფორმაცია, მონაცემი ან ჩანაწერი, ქსელური ტოპოლოგია, მოწყობილობების კონფიგურაცია, რომლებიც ნაბეჭდი, ტექსტური, წერილობითი, ზეპირი, ელექტრონული, ვიზუალური სახით იქნება წარდგენილი, გადაცემული, გაგზავნილი ან მიწოდებული ინფორმაციის მიმღები მხარისთვის ნებისმიერი სახის კომპიუტერული ფაილების ან სხვა რაიმე აუდიო-ვიზუალური, ინფორმაციის მატერიალური თუ არამატერიალური მატარებლის საშუალებით;
	4. სამუშაო დღე – დღე (შაბათის, კვირის ან კანონმდებლობით განსაზღვრული ოფიციალური დასვენების დღეების გარდა).

1. **შეთანხმების საგანი**
	1. წინამდებარე შეთანხმების საფუძველზე მხარეები tenders.ge-ზე განთავსებული ელექტრონული ტენდერის „ქ. თბილისი, ვაჟა-ფშაველას N25-ში გრუნტის დამუშავებასა და არსებული საძირკვლების დემონტაჟის სამუშაოებზე“ ფარგლებში, გადასცემს „კომპანიას“ ინფორმაციას, რომელიც წინამდებარე შეთანხმების საფუძველზე წარმოადგენს კონფიდენციალურ ინფორმაციას. „კომპანია“ იღებს ვალდებულებას, რომ უზრუნველყოს მიღებული ინფორმაციის კონფიდენციალურობის დაცვა და მიიღოს ყველა ზომა ინფორმაციის გამჟღავნებისგან დასაცავად.
	2. ინფორმაციის კონფიდენციალურობის დაცვის ვალდებულება ვრცელდება ინფორმაციის მიმღები მხარისთვის მისი მიწოდებიდან უვადოდ, მიუხედავად იმისა ძალაშია თუ არა წინამდებარე შეთანხმება, ან მხარეთა შორის თანამშრომლობის შესახებ ძირითადი ხელშეკრულება.
2. **ინფორმაციის კონფიდენციალურობის უზრუნველყოფის წესი და პირობები**
	1. ინფორმაციის მიმღები მხარე ვალდებულია გასწიოს ყველა გონივრული და შესაბამისი ძალისხმევა მისთვის გადაცემული ინფორმაციის კონფიდენციალურობის დასაცავად.
	2. ინფორმაციის მიმღებ მხარეს უფლება არა აქვს გამოიყენოს ინფორმაცია მისი მიზნებისთვის ან გაამჟღავნოს ინფორმაცია (ნებისმიერი ფორმით და საშუალებით საჯაროდ გამოაქვეყნოს ან გაავრცელოს) ნებისმიერი მიზეზის არსებობისას, გარდა კანონით და წინამდებარე შეთანხმებით დადგენილი გამონაკლისებისა.
	3. ინფორმაციის მიმღები მხარე ვალდებულია დაიცვას ნებისმიერი და ყველა ის მითითება, რომელიც ინფორმაციის გამამჟღავნებელმა მხარემ გასცა ინფორმაციის დამუშავების/გამოყენების თაობაზე.
	4. შეთანხმების ნებისმიერი სახით შეწყვეტის შემთხვევაში და/ან ინფორმაციის გამამჟღავნებელი მხარის მოთხოვნის საფუძველზე, ინფორმაციის მიმღები მხარე ვალდებულია გონივრულ ვადაში დაუბრუნოს ინფორმაციის გამამჟღავნებელ მხარეს ინფორმაციის ყველა ეგზემპლარი, ყველა სახის მატერიალური და არამატერიალური ასლი ან/და ნაბეჭდი ვერსია, რომელსაც ინფორმაციის მიმღები მხარე ფლობს ამგვარი მოთხოვნის მიღებისას ან გაანადგუროს ისინი, აგრეთვე ინფორმაციის მიმღები ვალდებულია გაანადგუროს მისთვის ელექტრონული სახით გადაცემული ფაილები.
	5. შეთანხმებით განსაზღვრული, კონფიდენციალობასთან დაკავშირებული ვალდებულებები არ ვრცელდება იმ ინფორმაციაზე:
		1. რომელიც კანონმდებლობის დარღვევის გარეშე იყო ცნობილი ინფორმაციის მიმღები მხარისთვის ინფორმაციის გამამჟღავნებელი მხარის მიერ შესაბამისი ინფორმაციის მიწოდებამდე;
		2. რომლის გამჟღავნებაც მოხდება მხარეთა შეთანხმებით ან/და მათ მიერ კანონმდებლობის მოთხოვნათა დაცვით და შესასრულებლად (მათ შორის, რომელიმე მხარის მიერ სასამართლო (მათ შორის, საარბიტრაჟო სასამართლო) წესით მისი უფლებების განსახორციელებლად).
3. **განცხადებები და გარანტიები**
	1. თითოეული მხარე აცხადებს და იძლევა გარანტიას, რომ:
		1. შეთანხმების ხელმოწერის დროისათვის არის ქმედუნარიანი კანონმდებლობით დადგენილი წესით;
		2. შეთანხმების დადების/ხელმოწერისა და შესრულებისათვის საჭირო უფლებამოსილების მიზნით მის მიერ მოპოვებულია ყველა აუცილებელი თანხმობა, ნებართვა თუ მინდობილობა;
		3. შეთანხმება იდება მის მიერ ნებაყოფლობით, მეორე მხარის ან მესამე პირის მხრიდან მის მიმართ ძალადობის, მუქარის, მოტყუების, შეცდომის ან/და რაიმე სხვა გარემოების გამოყენების გარეშე.
4. **მხარეთა პასუხისმგებლობა**
	1. „კომპანია“ იღებს ვალდებულებას აუნაზღაუროს დამკვეთს შეთანხმების სრულად ან ნაწილობრივ შეუსრულებლობის ან არაჯეროვნად შესრულების შედეგად მიყენებული ზიანი (ზარალი) კანონმდებლობით ან/და შეთანხმებით დადგენილი წესით. ამასთან, დარღვევის თითოეულ შემთხვევაზე, იმ პირობებში, თუ დამკვეთისთვის ცნობილი გახდება კონფიდენციალური ინფორმაციის (მისივე გადაწყვეტილებით, ოფიაციალურად გასაჯაროებამდე) კომპანიის მხრიდან მასთან შეუთანხმებლად მესამე პირებისთვის გამჟღავნების ფაქტი, დამკვეთი უფლებამოსილია დააკისროს კომპანიას ჯარიმა 50 000 (ორმოცდაათი ათასი) ლარის ოდენობით, რომლიც გადახდაც უნდა განხორციელდეს აღნიშნულის თაობაზე კომპანიისათვის წერილობითი შეტყობინების გაგზავნიდან არაუგვიანეს 10 (ათი) სამუშაო დღის ვადაში.
	2. ფორს-მაჟორული გარემოებების მოქმედების განმავლობაში არც ერთი მხარე არ აგებს პასუხს შეთანხმებით ნაკისრი ვალდებულებების სრულად ან ნაწილობრივ შეუსრულებლობისათვის ან არაჯეროვნად შესრულებისათვის თუ შესაბამისი მხარე დაამტკიცებს ფორს–მაჟორული გარემოებების არსებობას.
5. **კომუნიკაცია მხარეთა შორის**
	1. მხარეთა შორის ნებისმიერი ოფიციალური ურთიერთობა უნდა ატარებდეს წერილობით ფორმას.
	2. მხარეები ურთიერთობას განახორციელებენ ძირითადი ხელშეკრულებით განსაზღვრულ მისამართებზე/საკონტაქტო მონაცემებზე (ან სხვა ნებისმიერ მისამართზე/საკონტაქტო მონაცემზე, რომელსაც ერთი მხარე აცნობებს მეორეს წერილობით). მხარე ვალდებულია აღნიშნული მისამართ(ებ)ის ან მათი რომელიმე მონაცემის ცვლილების შესახებ დროულად აცნობოს მეორე მხარეს, წინააღმდეგ შემთხვევაში, მხარის მიერ აღნიშნულ მისამართზე განხორციელებული ურთიერთობა (შეტყობინების გაგზავნა და სხვა) ჩაითვლება ჯეროვნად შესრულებულად.
6. **პრეტენზიები და დავები**
	1. შეთანხმებიდან გამომდინარე პრეტენზიები მხარეებმა შეიძლება ერთმანეთს წაუყენონ წერილობით ან/და ზეპირად. პრეტენზიის მიმღები მხარე ვალდებულია პრეტენზიის მიღებიდან 15 (თხუთმეტი) კალენდარული დღის ვადაში მთლიანად ან ნაწილობრივ დააკმაყოფილოს წამოყენებული პრეტენზია ან წერილობით ან/და ზეპირად აცნობოს მეორე მხარეს მის დაკმაყოფილებაზე უარის თქმის შესახებ.
	2. შეთანხმების ირგვლივ წამოჭრილი ნებისმიერი დავა (მათ შორის, შეთანხმების არსებობასთან, ინტერპრეტაციასთან, შესრულებასთან და აღსრულებასთან დაკავშირებით) წყდება მოლაპარაკებით. დავის მოუგვარებლობის შემთხვევაში, მხარეები მიმართავენ სასამართლოს.
7. **შეთანხმების მოქმედება და შეწყვეტა**
	1. შეთანხმება ძალაში შედის მხარეთა მიერ მისი ხელმოწერის მომენტიდან და მოქმედებს უვადოდ.
	2. შეთანხმების ვადამდე სრულად ან ნაწილობრივ შეწყვეტა დასაშვებია:
		1. ორმხრივი წერილობითი შეთანხმებით;
		2. მხარის მიერ ერთი თვით ადრე გაგზავნილი შეტყობინების საფუძველზე;
		3. კანონმდებლობით დადგენილ შემთხვევებში, რომელიმე მხარის მიერ ვალდებულებების დარღვევის საფუძვლით;
	3. შეთანხმების ან/და მასთან დაკავშირებული სხვა ხელშეკრულების სრულად ან ნაწილობრივ შეწყვეტა არ ათავისუფლებს მხარეებს შეთანხმების ძალაში ყოფნისას მიღებულ ინფორმაციასთან დაკავშირებით შეთანხმებით დადგენილი ვალდებულებების სრულად და ჯეროვნად შესრულებისაგან.
	4. თუ შეთანხმების ან/და მასთან დაკავშირებული სხვა ხელშეკრულების სრულად ან ნაწილობრივ შეწყვეტის შედეგებზე მხარეთა პასუხისმგებლობა არ არის გათვალისწინებული შეთანხმებით, მხარეები იხელმძღვანელებენ კანონმდებლობით დადგენილი წესებით.
8. **ცვლილებები და დამატებები**
	1. შეთანხმებაში ცვლილებებისა და დამატებების შეტანა დაიშვება წერილობითი ფორმით მხარეთა შეთანხმებით.
	2. შეთანხმებაში შეტანილი ცვლილებები და დამატებები წარმოადგენს შეთანხმების დანართს და მის განუყოფელ ნაწილს.
9. **სხვა პირობები**
	1. მხარეები ადასტურებენ, რომ შეთანხმების შინაარსი ზუსტად გამოხატავს მხარეთა ნებას და რომ მათ მიერ ნების გამოვლენა მოხდა შეთანხმების შინაარსის გონივრული განსჯის შედეგად და არა მარტოოდენ სიტყვა-სიტყვითი მნიშვნელობიდან.
	2. ნებისმიერი და ყოველი უფლება, რომელიც მიენიჭება მხარეს, მეორე მხარის მიერ შეთანხმების ან/და კანონმდებლობის სრულად ან ნაწილობრივ დარღვევის შედეგად, კრებითია და დაემატება შეთანხმებით ან/და კანონმდებლობით მინიჭებულ ყველა სხვა უფლებას.
	3. ერთ-ერთი მხარის მხრიდან შეთანხმების ან/და კანონმდებლობის სრულად ან ნაწილობრივ დარღვევასთან დაკავშირებით მეორე მხარის მიერ მისთვის მინიჭებული უფლებების გამოუყენებლობა არ მიიჩნევა წინამდებარე შეთანხმებით მისთვის მინიჭებული სხვა უფლებების გამოყენებაზე უარის თქმად და შესაბამისად, არ გავრცელდება შეთანხმების ან/და კანონმდებლობის ნებისმიერ შემდგომ დარღვევაზე.
	4. შეთანხმების რომელიმე მუხლ(ებ)ის, პუნქტ(ებ)ის ან/და ქვეპუნქტ(ებ)ის ბათილობა არ გამოიწვევს მთლიანად შეთანხმების ბათილობას. ბათილი დებულების ნაცვლად, გამოიყენება იმგვარი დებულება, რომლითაც უფრო ადვილად მიიღწევა შეთანხმებით (მათ შორის ბათილი დებულებით) გათვალისწინებული მიზანი.
	5. შეთანხმების მუხლ(ებ)ი, პუნქტ(ებ)ი ან/და ქვეპუნქტ(ებ)ი დანომრილია და დასათაურებულია მხოლოდ მოხერხებულობისათვის და ამ ფაქტს შეთანხმების ინტერპრეტაციისათვის მნიშვნელობა არ ენიჭება.
	6. შეთანხმება განიმარტება და რეგულირდება კანონმდებლობის შესაბამისად. იმ შემთხვევებში, რომლებიც არ არის გათვალისწინებული შეთანხმებით, მხარეები იხელმძღვანელებენ კანონმდებლობით დადგენილი შესაბამისი ურთიერთობის მარეგულირებელი ნორმებით და პირობებით.
	7. შეთანხმების თითო იდენტური ეგზემპლარი გადაეცემა მხარეებს.
10. **მხარეთა ხელმოწერები**

|  |  |
| --- | --- |
| **„დამკვეთი“****შპს „საკენი ბიოგრაფისგან“****ს/კ: 404651015****დირექტორი - ვასილ ფხაკაძე** **თამარ გამგონეიშვილი****---------------------------------------------------------------** | **„კომპანია“****შპს „-------------------------“****დირექტორი****-------------------------------------------****----------------------------------------------------------------** |